Ek is iemand wat altyd ander se belange bo my eie stel en ek sal altyd die ekstra myl stap vir mense wat vir my belangrik is. Ek hou nie daarvan as mense nie van die begin af vir my se waar ons 2 met mekaar staan nie. Ek hou daarvan om te gaan draf in my vrye tyd, om inkopies te gaan doen, saam met my hartsmense erens 'n koffie gaan drink en om tyd met my familie te spandeer is vir my baie belangrik. Ek is ook mal daaroor om langs die see te gaan stap. My uitkyk op die lewe is om altyd positief te wees en om altyd op God te vertrou, maak nie saak wat gebeur nie.
Die kwaliteite wat my ideale pasmaat sal he, is om ander se belange bo sy eie te stel en om altyd goedhartig teenoor ander op te tree. Ek sal ook wil he dat hy 'n sterk verhouding met God moet he en moet lief wees vir kinders. Ons verhouding sal werk as God die fondasie daarvan is. Ek wil saam met hom kerk toe gaan, gym en tyd saam met familie en vriende spandeer. 'n Verhouding sal vernietig word as daar geen vertroue is nie en as eerlikheid nie deel is daarvan nie.